CELEX: 62015CN0104
Language: hu
Date: 2015-03-03 00:00:00
Title: C-104/15. sz. ügy: 2015. március 3-án benyújtott kereset – Európai Bizottság kontra Románia

4.5.2015   
            
            
               HU
            
            
               Az Európai Unió Hivatalos Lapja
            
            
               C 146/29
            
         2015. március 3-án benyújtott kereset – Európai Bizottság kontra Románia
   (C-104/15. sz. ügy)
   (2015/C 146/35)
   Az eljárás nyelve: román
   
      Felek
   
   
      Felperes: Európai Bizottság (képviselők: L. Nicolae, D. Loma-Osorio Lerena meghatalmazottak)
   
      Alperes: Románia
   
      Kereseti kérelmek
   
   
               —
            
            
               állapítsa meg, hogy Románia – mivel nem fogadta el a Moldova Nouă-i (Újmoldova) Moldomin réz- és cinkbányához tartozó Boşneag-zagytározóból eredő porszennyezés megakadályozásához szükséges intézkedéseket – nem tartotta tiszteletben az ásványinyersanyag-kitermelő iparban keletkező hulladék kezeléséről és a 2004/35/EK irányelv módosításáról szóló, 2006. március 15-i 2006/21/EK európai parlamenti és tanácsi irányelv (1) 4. cikkében és 13. cikkének (2) bekezdésében szereplő rendelkezésekből eredő kötelezettségét;
            
         
               —
            
            
               Romániát kötelezze a költségek viselésére.
            
         
      Jogalapok és fontosabb érvek
   
   Az Európai Bizottság által Romániával szemben benyújtott kereset tárgya egy rézbánya egyik zagytározójából eredő porszennyezés megakadályozásához szükséges intézkedések román hatóságok általi elfogadásának elmulasztása.
   A Bizottság előadja, hogy Románia – azzal, hogy nem fogadta el a Boşneag zagytározó felületéről származó, az emberi egészséget és a környezetet károsító porszennyezés terjedésének elkerüléséhez szükséges intézkedéseket – nem felelt meg a 2006/21/EK irányelv 4. cikke és 13. cikke (2) bekezdése rendelkezéseinek. A Bizottság úgy véli, hogy az irányelv 4. cikkében meghatározott feltételek tiszteletben tartása céljából Romániának annak ellenére biztosítania kell az emberi egészség és a környezet bármilyen káros hatással szembeni védelmét, hogy bizonyos fokú rugalmasságot élvez az elfogadandó konkrét intézkedések tekintetében. A Bizottság ezenfelül úgy véli, hogy az irányelv 13. cikkének (2) bekezdése konkrét kötelezettséget ró az illetékes hatóságra, azaz e hatóságnak biztosítania kell, hogy az üzemeltető megtette a megfelelő intézkedéseket a porszennyezés megelőzésére vagy csökkentésére.
   A Bizottság a jelen ügyben az illetékes román környezetvédelmi hatóság jelentésére, a sajtóból származó információkra, valamint a Románia által a pert megelőző eljárás során nyújtott válaszokra támaszkodik, amely információk mindegyikéből kitűnik, hogy Moldova Nouă területén jelentős mértékű a Boşneag zagytározóból származó porszennyezés, ami – különösen szelesebb időjárás esetén – káros hatásokat okoz a lakosok egészségére és a környezetre.
   A Bizottság emellett úgy véli, hogy az irányelvből eredő kötelezettségek teljesítése elmulasztásának igazolására Románia nem hivatkozhat tisztán belső helyzetekre, például a Moldomin privatizációjára és a környezetvédelmi kötelezettségek valamely vevő általi, jövőbeli teljesítésére.
   
      (1)  HL L 102., 15. o.